अलीगढ़ शराब कांड: SSP कलानिधि के निर्देशन में रिकॉर्ड 57 दिन के अंदर 33 मुकदमों में चार्जशीट लगाई गई
अलीगढ़ के वरिष्ठ पुलिस अधीक्षक कलानिधि नैथानी के निर्देशन में मात्र 57 दिवस के अंदर शराब कांड से संबंधित समस्त 33 मुकदमों में चार्ट शीट लगाई गई है।
अलीगढ़। अलीगढ़ के वरिष्ठ पुलिस अधीक्षक कलानिधि नैथानी के निर्देशन में मात्र 57 दिवस के अंदर शराब कांड से संबंधित समस्त 33 मुकदमों में चार्ट शीट लगाई गई है। एसएसपी कलानिधि नैथानी ने शनिवार को मीटिंग कर और भी कठोरतम कार्रवाई के आदेश जारी किए हैं। पुलिस को शराब माफिया अभियुक्त अनिल चौधरी की चल संपत्ति (कीमत करीब 5 करोड़ 30,00000 रुपए) गैंगस्टर अधिनियम की धारा 14 (1)के अधीन जप्त करने के आदेश दिए गए हैं। अबतक कुल 33 मुकदमे दर्ज किए गएबता दें कि 27 मई को घटित घटना के क्रम में अब तक कुल 33 मुकदमे दर्ज किए गए, जिसमें मृत्यु से संबंधित 13 मुकदमे एवं विवेचना के क्रम में विभिन्न फैक्ट्री जहरीली शराब आदि बरामदगी के संबंध में 20 मुकदमे दर्ज किए गए थे। एसएसपी ने शुरुआत से ही 6 टीमें गठित कर बहुत ही तेजी से कार्य शुरू किया और लगातार निगरानी की। उपरोक्त मुकदमों में 86 अभियुक्त गिरफ्तार किए गए हैं। पहली बार ऐसा हुआ कि समस्त प्रमुख अभियुक्तों को पुलिस द्वारा कस्टडी रिमांड में लेकर पूछताछ की गई और लगातार बरामदगी सुनिश्चित की गई।पुलिस ने अवैध शराब, रैपर समेत स्प्रिट किया बरामदगिरफ्तार अभियुक्तों की निशानदेही के आधार पर अबतक 05 अवैध शराब फैक्ट्री (एक फैक्ट्री गुडगांव में), 7505 लीटर अवैध शराब, 9366 ढक्कन, 4672 रैपर, 10202 QR कोड, 01 हजार लीटर से अधिक स्प्रिट, 250 से अधिक अवैध शराब की पेटी पैंकिग कार्टून सहित, 06 वाहन, 01 सील पैक मशीन, 02 ब्लोइंग मशीन, 02 ब्लोइंग मशीन स्टार्टर,1 ब्लोइंग चैन मशीन, 1कम्प्रैशर मशीन मय कम्प्रैशर टेंक, 02 बोतल पर सील लगाने वाली मशीन, 1चैन वाली सिलिंग मशीन, 9100 प्रीफोम (मोल्डिंग इजेक्शन), कुल 24095 खाली पव्वा बोतल और भारी मात्रा में अन्य पैकिंग व सीलिंग मटेरियल बरामद किया गया है।4 अतिरिक्त मुकदमे दर्ज करने का दिया आदेशरिकॉर्ड टाइम 57 दिनों में इतनी वृहद विवेचनाओं को चार्जशीट किया गया। वरिष्ठ पुलिस अधीक्षक कलानिधि नैथानी द्वारा शनिवार को पुलिस लाइन सभागार में पंजीकृत गैंगस्टर अधिनियम की 05 विवेचनाओं के संबंध में जब्तिकरण की कार्यवाही की समीक्षा की गई तथा चार अन्य मामलों में भी दो दिवस के अंदर गैंगस्टर अधिनियम के तहत चार अतिरिक्त मुकदमे दर्ज करने के आदेश दिए गए हैं। क्षेत्राधिकारी प्रतिदिन करेंगे समीक्षा प्रत्येक सप्ताह कम से कम 2 मामलों में जब्तिकरण करने के आदेश दिए गए। यह सिलसिला रविवार (25.07.2021) से शुरू करने के निर्देश दिए गए हैं। 5 अन्य अपराधी सहित एक दर्जन और अपराधियों को माफिया घोषित कराने के आदेश दिए गए हैं। इनके नाम मदन गोपाल, विजेंद्र कपूर ,गंगाराम प्रधान ,दिलीप उर्फ छोटू व अनिल डिबई आदि हैं। 17 अपराधी पिछले माह चार्ज शीट किया गया था उनकी हिस्ट्रीशीट खुल चुकी है। इस सप्ताह जो हाल फिलहाल में चार्जशीट हुए हैं ऐसे 30 अन्य अभियुक्तों की भी हिस्ट्रीशीट खोलने के आदेश दिए गए- जिससे इनकी ताउम्र निगरानी हो सके। बैठक में ज्वाइंट डायरेक्टर प्रॉसीक्यूशन समेत सभी एडिशनल एसपी एवं समस्त क्षेत्राधिकारी सहित समस्त गैंगस्टर अधिनियम के विवेचक भी मौजूद रहे। एसएसपी स्तर पर प्रत्येक शनिवार मीटिंग के भी आदेश जारी किए गए हैं साथ ही क्षेत्राधिकारी को प्रतिदिन समीक्षा करनी होगी।